488 ÉTUDE 



XLV 



Maximilien et Marie de Bourgogne ordonnent à leurs officiers des salines de Salins de 

 livrer à Olivier de la Marche cinq cents charges de sel rosier en paiement d'un 

 coursier d'Espagne, qu'il leur a vendu pour leur usage et qu'ils ont mis dans leurs 

 écuries. 



(30 septembre 1481.) 



Maximilien et Marie, par la grâce de Dieu ducz d'Ostrice, de Bourgongne, de Lotliifer], 

 de Brabanl, de Lembourg, de Lucembfourg] et de Gbeldres, contes de Flandres, d'Artois, 

 de Bourgongne, palatins de Haynnau, de Hollande, de Zeelande,de Namur et de Zulphen, 

 marquis du sainct Empire, seigneurs de Frize, de Salins et de Malines, à noz amez et 

 féaulx les commis sur le fait de noz demainne et finen[ces], salut et dilection. Nous 

 voulons et nous mandons que, incontinant après que nostre ville de Salins sera en noz 

 mains et obéissance, vous faictes par nostre trésorier et aultres officiers de nostre saul- 

 nerie illec cui ce regarde baillier et délivrer à nostre amé et féal chevalier, conseiller et 

 premier maistrc d'ostel de nous duc, messire Olivier, sieur de la Marche, ou à son certain 

 mandement pour luy, la quantité de cinq cens charges de sel rosier, laquelle quantité luy 

 avons accordé prendre et avoir de nous pour une fois, pour et en récompense d'un cour- 

 sier d'Espaigne, de poil bay, à longe queue et crigne noir, qu'il nous a baillié et délivrée 

 pour nostre usaige, et lequel avons faict mectre en nostre escuirie; ausquelx nostre tréso- 

 rier et autres noz officiers de nostredite saulnerie, nous mandons parcesdites présentes 

 que ainsi le facent;et par rapportant avec cesdites présentes certifficacion de nostre amé 

 et féal premier escuier d'escuirie, Josse de Prant, de la délivrance dudit cheval, ensemble 

 recongnoissance dudit sieur de la Marche, nostre premier maistre d'ostel, d'avoir eu et 

 receu ladite quantité de cinq cens charges de sel rosier, nous voulons, etc., noz trésorier 

 et aultres noz officiers cui ce regarde en estre tenuz quicles et deschargez en leurs 

 comptes par noz améz et féaulx les gens de la chambre de noz comptes à Dijon et aultres 

 qu'il appartiendra; auxquels nous mandons par cesdictes présentes que ainsi le facenl, 

 sans aucune difficulté; car tel est nostre plaisir, nonobstant quelconques ordonnances, 

 restrinctions, mandemens ou deffences à ce contraires. Donné en nostre ville d'Anvers, 

 le derrnin jour de septembre l'an de grâce mil CCCC quatre vings et ung. Ainsi signé : 

 Par monsieur le duc, vous, le conte de Chimay, le seigneur d'Yrlaim, Nicolas de Gon- 

 deval, maistre d'ostel et autres présens. 



(Et au doz) : 



Les commis sur le fait des demainne et finances de monsieur le duc et madame la 

 duchesse d'Ostrice, de Bourgongne, etc., trésorier de la saulnerie de Salins et aultres 

 officiers de ladicte saulnerie cui ce regardera, accomplissez le contenu au blanc de ces 



